section_heading: Rimska palijata
paragraph_text: Prema tradiciji, komični su glumci u prvo vrijeme nosili samo perike, a kasnije maske, koje je navodno uveo Roscije Gal, i to »zato što je bio razrok«. Kazalište je najprije bilo od drveta i postavljalo se iznova za svaku novu predstavu. Prvo trajno kazalište od kamena dao je sagraditi Pompej 55. pr. Kr. Prema tradiciji, kameno kazalište se počelo zidati još 154. pr. Kr., ali je senat gradnju odjednom obustavio i uopće zabranio sjedenje u kazalištu.